खेलते समय पांच साल की बच्ची घर की छत से गिरी, मौत
आजाद नगर थाना क्षेत्र में मंगलवार को घर की छत पर खेल रही पांच साल की बच्ची नीचे जा गिरी। उसकी मौत हो गई। आजाद नगर पुलिस के मुताबिक घटना कृष्णपुरी कॉलोनी में हुई। यहां रहने वाली 5 वर्षीय रोशनी पिता संतोष कुशवाह घर की छत पर खेल रही थी। वह छत के किनारे आ पहुंची, जहां संतुलन बिगड़ने से वह करीब 10 फीट की ऊंचाई से नीचे जा गिरी। उसके गिरने की आवाज सुनकर आसपास के लोग जमा हो गए। बालिका को तत्काल अस्पताल ले गए, मगर उसकी जान नहीं बच सकी। बच्ची के पिता मजदूरी करते है। घटना की जानकारी मिलने पर पुलिस मौके पर पहुंची व जांच की। मर्ग कायम किया गया। बुधवार को उसका पीएम करवाया जाएगा।
hin_Deva hin_Deva